CELEX: 62008TN0308
Language: sk
Date: 2008-08-05 00:00:00
Title: Vec T-308/08: Žaloba podaná 5. augusta 2008 – Parfums Christian Dior/ÚHVT – Consolidated Artists (MANGO adorably)

11.10.2008   
            
            
               SK
            
            
               Úradný vestník Európskej únie
            
            
               C 260/15
            
         Žaloba podaná 5. augusta 2008 – Parfums Christian Dior/ÚHVT – Consolidated Artists (MANGO adorably)
   (Vec T-308/08)
   (2008/C 260/28)
   Jazyk žaloby: angličtina
   Účastníci konania
   
      Žalobkyňa: Parfums Christian Dior SA (Paríž, Francúzsko) (v zastúpení: E. Cornu, D. Moreau a F. de Visscher, advokáti)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Consolidated Artists B.V. (Rotterdam, Holandsko)
   Návrhy žalobkyne
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 23. mája 2008 vo veci R 1162/2007-2 a
            
         
               —
            
            
               zaviazať žalovaného na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: obrazová ochranná známka „MANGO adorably“ pre tovary v triede 3.
   
      Majiteľ ochrannej známky alebo označenia, ktoré je základom námietky: žalobkyňa.
   
      Ochranná známka alebo označenie, ktoré je základom námietky: zápis francúzskej slovnej ochrannej známky č. 33 209 849 „ADIORABLE“ pre tovary v triede 3; zápis francúzskej slovnej ochrannej známky č. 94 536 564 „J'ADORE“ pre rôzne tovary, okrem iného aj tovary z triedy 3; zápis medzinárodnej slovnej ochrannej známky č. 811 001 „ADIORABLE“ pre rôzne tovary, okrem iného aj tovary z triedy 3; zápis medzinárodnej slovnej ochrannej známky č. 687 422 „J'ADORE“ pre rôzne tovary, okrem iného aj tovary z triedy 3.
   
      Rozhodnutie námietkového oddelenia: zamietnutie námietky v celom rozsahu.
   
      Rozhodnutie odvolacieho senátu: zamietnutie odvolania.
   
      Žalobné dôvody: porušenie článku 8 ods. 1 písm. b) a článku 8 ods. 5 nariadenia Rady č. 40/94, keďže odvolací senát sa dopustil pochybenia v tom, že konštatoval, že medzi dotknutými ochrannými známkami neexistuje pravdepodobnosť zámeny a že používanie prihlasovanej ochrannej známky by nepoškodzovalo dobré meno skorších ochranných známok, na základe nesprávneho odôvodnenia, že dotknuté ochranné známky nie sú podľa oboch právnych základov dostatočne podobné.